Publication: Magyar Közlöny
Issue: MK-2010-141 (Year: 2010, Number: 141)
Era: contemporary
Section: A 2010. évi LXII. törvény azonban a Kvjt.-vel összhangban nem módosította a Ve. 8. számú mellékletét, mely
Paragraph Index: 20

(4) bekezdés a) pontjában írt hatáskörében az alábbi állásfoglalást adja ki. A Ve. 47. § (1) bekezdésében foglalt rendelkezés szerint „ajánlószelvényen jelöltet ajánlani a kitöltött ajánlószelvénynek a jelölt, illetõleg a jelölõ szervezet képviselõje részére történõ átadásával lehet”. Az Országos Választási Bizottság álláspontja szerint a jogszabály nyelvtani értelmezésébõl az következik, hogy a választópolgár nem valamely közvetítõ szerv útján juttatja el ajánlószelvényét a jelölt, jelölõ szervezet részére. A fenti rendelkezés, valamint a Ve. 3. § d) pontjában foglalt jóhiszemû és rendeltetésszerû joggyakorlás elvébõl következõen tehát a jelölõ szervezet által postai úton gyûjtött ajánlás nem felel meg a törvényes ajánlás feltételeinek. A fentiek alapján a választópolgár részére postai úton megküldött, elõnyomott címzéssel ellátott, bérmentesített és ezt követõen az ajánló által postai úton feladott ajánlószelvény-gyûjtési módszer nem felel meg a Ve.-ben foglalt feltételeknek, ezért az ilyen módon gyûjtött ajánlószelvény érvénytelensége a Ve. 50. § (1) bekezdés c) pontja alapján megállapítható. Dr. Bordás Vilmos s. k., az Országos Választási Bizottság elnöke IX. Ha tá ro za tok Tá ra

Source: https://magyarkozlony.hu/hivatalos-lapok/ec0d9581867d6c229ea055a723d9177cc44b0ee2/dokumentumok/7b6b2ce0e3aaef4bdc3121fcb7d3169e2660f79f/letoltes